CELEX: 62018TA0093
Language: fi
Date: 2020-12-16 00:00:00
Title: Asia T-93/18: Unionin yleisen tuomioistuimen tuomio 16.12.2020 – International Skating Union v. komissio (Kilpailu – Yritysten yhteenliittymä – Pikaluistelukilpailut – Päätös, jossa todetaan SEUT 101 artiklan rikkominen – Urheiluliiton säännöt – Kilpailuoikeuden ja urheilun erityispiirteiden yhteensovittaminen – Urheiluvedonlyönti – Urheilun välitystuomioistuin – Sakkojen laskennasta annetut suuntaviivat – SEUT 101 artiklan alueellinen soveltamisala – Tarkoitukseen perustuva kilpailunrajoitus – Korjaavat toimenpiteet)

22.2.2021   
            
            
               FI
            
            
               Euroopan unionin virallinen lehti
            
            
               C 62/24
            
         
      Unionin yleisen tuomioistuimen tuomio 16.12.2020 – International Skating Union v. komissio
      (Asia T-93/18) (1)
      
      (Kilpailu - Yritysten yhteenliittymä - Pikaluistelukilpailut - Päätös, jossa todetaan SEUT 101 artiklan rikkominen - Urheiluliiton säännöt - Kilpailuoikeuden ja urheilun erityispiirteiden yhteensovittaminen - Urheiluvedonlyönti - Urheilun välitystuomioistuin - Sakkojen laskennasta annetut suuntaviivat - SEUT 101 artiklan alueellinen soveltamisala - Tarkoitukseen perustuva kilpailunrajoitus - Korjaavat toimenpiteet)
      (2021/C 62/29)
      Oikeudenkäyntikieli: englanti
      
         Asianosaiset
      
      
         Kantaja: International Skating Union (Lausanne, Sveitsi) (edustaja: asianajaja J.-F. Bellis)
      
         Vastaaja: Euroopan komissio (asiamiehet: H. van Vliet, G. Meessen ja F. van Schaik)
      
         Väliintulijat, jotka tukevat vastaajan vaatimuksia: Mark Jan Hendrik Tuitert (Hoogmade, Alankomaat), Niels Kerstholt (Zeist, Alankomaat), European Elite Athletes Association (Amsterdam, Alankomaat) (edustajat: asianajajat B. Braeken ja J. Versteeg)
      
         Oikeudenkäynnin kohde
      
      SEUT 263 artiklaan perustuva kanne, jossa vaaditaan kumoamaan SEUT 101 artiklan ja Euroopan talousalueesta tehdyn sopimuksen 53 artiklan mukaisesta menettelystä 8.12.2017 annettu komission päätös C (2017) 8230 final (asia AT.40208 – Kansainvälisen luisteluliiton osallistumissäännöt).
      
         Tuomiolauselma
      
      
                  1)
               
               
                  SEUT 101 artiklan ja Euroopan talousalueesta tehdyn sopimuksen 53 artiklan mukaisesta menettelystä 8.12.2017 annetun komission päätöksen C (2017) 8230 final (asia AT.40208 – Kansainvälisen luisteluliiton osallistumissäännöt) 2 ja 4 artikla kumotaan siltä osin kuin komissio viittaa välityssääntöihin ja vaatii niiden muuttamista, jos ennakkolupajärjestelmä pysytetään voimassa, sekä velvoittaa International Skating Unionin sakon uhalla lopettamaan todetun rikkomisen.
               
            
                  2)
               
               
                  Kanne hylätään muilta osin.
               
            
                  3)
               
               
                  International Skating Union ja Euroopan komissio vastaavat omista oikeudenkäyntikuluistaan.
               
            
                  4)
               
               
                  European Elite Athletes Association, Jan Hendrik Tuitert ja Niels Kersholt vastaavat omista oikeudenkäyntikuluistaan.
               
            
         (1)  EUVL C 142, 23.4.2018.